《送宗元始和尚之天竺维那 其一》
元代·赵偕

觉来何处有莺鸣，寒碧山中正五更。遥想高人思我处，霜华月色半窗明。

作者简介：庆元慈溪人，字子永。宋宗室之后，故不仕，隐居大宝山。学宗杨简，以静虚为尚，学者称宝峰先生。慈溪令执经请业，行弟子礼，偕以治民事宜告之。方国珍据浙东，逼偕出仕，不从。有《宝峰集》，或称《宝云堂集》。